**Årsberetning for 2018**

Der er nu gået 2½ år siden vi fra lipødemgruppen i DALYFO gik ind i bestyrelsen for Dansk Dercum Forening for at forhindre, at foreningen blev opløst. Vi synes, vi er kommet godt fra start. Vores første mål var at give foreningen et nyt image. Det har vi gjort ved at få nyt navn, nye brochurer, nye visitkort, brevhoveder m.m. Vores hjemmeside er i gang med en renovering, men det kræver flere ressourcer end vi har og er derfor ikke kommet så langt, som vi havde håbet. Vi håber på at få den rimeligt op at stå i løbet af 2019.

Vi har i 2018 afholdt et medlemsmøde med Christina Santini, som har specialiseret sig indenfor mad-som-medicin og forståelse af vores individuelle kropstype og dermed ernæringsbehov. om Mødet blev afholdt i forbindelse med vores ordinære generalforsamling i Roskilde Frivilligcenter. Vi syntes, at der var et rimeligt fremmøde.

På nordisk plan findes Nordiska patientrådet för lymf- och lipödem, som er et samarbejde med deltagelse af patientforeninger fra Sverige, Norge, Danmark og Færøerne. Fra Danmark er det DALYFO, som deltager. I september afholdt de et seminar i Stockholm med deltagelse af bl. a. Karen Herbst. I seminaret deltag 2 fra bestyrelsen. Ud det faglige indhold gav det også gode kontakter bl. a. den svenske afdeling i Skåne, som planlægger at invitere Karen Herbst til Skåne i 2019. Vi har lovet dem at støtte op om arrangementet ved bl. a. at formidle oplysninger om arrangementet videre til vores medlemmer.

Bestyrelsen har endvidere den 11. oktober deltaget i et seminar på Bispebjerg Hospital arrangeret af Dansk Netværk for Lymfødem om Nye initiativer i diagnosticering og behandling af lymfødem i Danmark og internationalt.

Bestyrelsen har besluttet at nedlægge vores forenings telefon, idet den kun blev brugt i meget begrænset omfang.

Bestyrelsen

13-02-2019